b"\n_START_ARTICLE_\nJohn Harvard\n_START_PARAGRAPH_\nD\xc5\xbeonas Harvardas (angl. John Harvard; 1607 m. lapkri\xc4\x8dio 26 d.\xc2\xa0\xe2\x80\x93 1638 m. rugs\xc4\x97jo 14 d.) buvo Anglijos dvasininkas, kurio garbei buvo pavadintas Harvardo universitetas.\n_START_SECTION_\nBiografija\n_START_PARAGRAPH_\nHarvardas gim\xc4\x97 ir u\xc5\xbeaugo Londone, Soutvarko (Southwark) rajone, buvo ketvirtas i\xc5\xa1 devyni\xc5\xb3 vaik\xc5\xb3, s\xc5\xabnus Roberto Harvardo (1562\xe2\x80\x931625), m\xc4\x97sininko ir tavernos savininko, ir jo \xc5\xbemonos, Katherine Rogers (1584\xe2\x80\x931635), kilusios i\xc5\xa1 Stratfordo prie Eivono, kurios t\xc4\x97vas, Tomas Rod\xc5\xbeersas (1540\xe2\x80\x931611), kaip kartais manoma, buvo Viljamo \xc5\xa0ekspyro (1564\xe2\x80\x931616) kompanionas. D\xc5\xbeonas Harvardas mok\xc4\x97si \xc5\xa0v. I\xc5\xa1ganytojo vidurin\xc4\x97je mokykloje Soutvarke (angl. St Saviour's Grammar School), kur jo t\xc4\x97vas Robertas buvo mokyklos valdytojas._NEWLINE_1625\xc2\xa0m. jo t\xc4\x97vas, \xc4\xafseser\xc4\x97 ir du broliai mir\xc4\x97 nuo maro. I\xc5\xa1 jo artimiausi\xc5\xb3 gimini\xc5\xb3, tiktai jo motina ir vienas brolis, Tomas, i\xc5\xa1gyveno. Jo motina susituok\xc4\x97 antr\xc4\x85 kart\xc4\x85 su D\xc5\xbeonu Eletsonu (1580\xe2\x80\x931626), kuris mir\xc4\x97 pra\xc4\x97jus dviem m\xc4\x97nesiams nuo j\xc5\xb3 vestuvi\xc5\xb3, paskui 1627\xc2\xa0m. su Ri\xc4\x8dardu Jervudu (1580\xe2\x80\x931632). Harvardas \xc4\xafstojo \xc4\xaf Emanuelio koled\xc5\xbe\xc4\x85 (Kembrid\xc5\xbeas), paskui \xc4\xaf Puritoni\xc5\xa1k\xc4\x85 tvirtov\xc4\x99 (angl. Puritan stronghold) 1627\xc2\xa0m. gruod\xc4\xaf ir 1632\xc2\xa0m. \xc4\xafgijo bakalauro laipsn\xc4\xaf. Harvardo motina Katerina 1635\xc2\xa0m. mir\xc4\x97, brolis Tomas 1637\xc2\xa0m. pavasar\xc4\xaf. D\xc5\xbeonas 1636\xc2\xa0m. baland\xc4\xaf ved\xc4\x97 An\xc4\x85 Sadler (1614\xe2\x80\x931655) i\xc5\xa1 Ringmerio miestelio Sasekse, kunigo D\xc5\xbeono Sadlerio dukter\xc4\xaf ir Harvardo bendramokslio D\xc5\xbeono Sadlerio, advokato ir orientalisto, seser\xc4\xaf._NEWLINE_1637\xc2\xa0m. gegu\xc5\xbe\xc4\x99 jis su savo \xc5\xbemona emigravo \xc4\xaf Nauj\xc4\x85j\xc4\x85 Anglij\xc4\x85 ir apsigyveno \xc4\x8carlztaune, Masa\xc4\x8dusetsas, kur daugelis jo bendraklasi\xc5\xb3 jau buvo atvyk\xc4\x99. \xc4\x8carlztaune jis tapo ba\xc5\xbeny\xc4\x8dios pastoriumi, bet po keleri\xc5\xb3 met\xc5\xb3, 1638\xc2\xa0m. rugs\xc4\x97jo 14-\xc4\x85j\xc4\x85, mir\xc4\x97 nuo tuberkulioz\xc4\x97s. Jis yra palaidotas Phipps gatv\xc4\x97s kapin\xc4\x97se \xc4\x8carlztaune._NEWLINE_Bevaikis Harvardas 779\xc2\xa3 (pus\xc4\x97 jo turto) ir savo bibliotek\xc4\x85 su apytiksliai 400 knyg\xc5\xb3 testamentu paliko Naujai kolegijai kaimyniniame Kembrid\xc5\xbee, kuris buvo \xc4\xafsteigtas 1636\xc2\xa0m. rugs\xc4\x97jo 8-\xc4\x85j\xc4\x85, ir savo draugui, pirmam \xc5\xa1ios kolegijos mokytojui Natanieliui Ytonui. Ytono u\xc5\xbera\xc5\xa1ai nurodo, jog naujosios kolegijos statybos prasid\xc4\x97jo nedelsiant 1638\xc2\xa0m. kartu su dailid\xc4\x97s Tomo Mekinso s\xc5\xabnumi, Tomu Mekinsu Jaunesniuoju i\xc5\xa1 \xc4\x8carlztauno pagalba. Pastatai buvo statomi tik i\xc5\xa1 medienos, su akmeniniais pamatais ir r\xc5\xabsiu, kolegija tur\xc4\x97jo savo obuoli\xc5\xb3 sod\xc4\x85, ir buvo matyt \xc4\xafrengta sutariant apytiksliai su 30 student\xc5\xb3, jog jie ten gyvens ir dirbs, taip buvo pirmuosius metus._NEWLINE_Mokykla 1639\xc2\xa0m. kovo 13-\xc4\x85j\xc4\x85 pakeit\xc4\x97 pavadinim\xc4\x85 \xc4\xaf \xe2\x80\x9eHarvardo kolegija\xe2\x80\x9c, ir Harvardas i\xc5\xa1 prad\xc5\xbei\xc5\xb3 pagal nauj\xc4\x85j\xc4\x85 1780\xc2\xa0m. Masa\xc4\x8dusetso konstitucij\xc4\x85 buvo priskiriamas universitetui, o ne kolegijai. N\xc4\x97ra i\xc5\xa1lik\xc4\x99 joki\xc5\xb3 \xc4\xafra\xc5\xa1\xc5\xb3 ar iliustracij\xc5\xb3 apie ankstyv\xc4\x85j\xc4\xaf kolegijos period\xc4\x85, nes viskas sudeg\xc4\x97 1674\xc2\xa0m. kartu su 400 Harvardo paaukotomis knygomis.\n_START_SECTION_\nStatula\n_START_PARAGRAPH_\nD\xc5\xbeono Harvardo statula, sukurta Daniel Chester French, stovi Harvardo aik\xc5\xa1t\xc4\x97je Harvardo universitete. Nepaisant jos vardo, statula nevaizduoja tikslios D\xc5\xbeono Harvardo i\xc5\xa1vaizdos, kadangi skulptorius netur\xc4\x97jo jokio tikslaus jo atvaizdo. Statula, Harvardo kelion\xc4\x97s vadov\xc5\xb3 pristatoma kaip \xe2\x80\x9etrij\xc5\xb3 mel\xc5\xb3 statula\xe2\x80\x9c, tvirtina, kad tai D\xc5\xbeonas Harvardas, \xc4\xaek\xc5\xabr\xc4\x97jas, 1638\xc2\xa0m., bet i\xc5\xa1 tikr\xc5\xb3j\xc5\xb3 Harvardas buvo r\xc4\x97m\xc4\x97jas, o ne \xc4\xafk\xc5\xabr\xc4\x97jas; \xc4\xafstaiga buvo \xc4\xafsteigta 1636\xc2\xa0m."